*FISA MĂSURII 6.1 -* S*prijin pentru instalarea tinerilor fermieri*

Denumirea măsurii - CODUL Măsurii: ***MCS 6.1***

**PNDR: M6, SM 6.1 -** *SPRIJIN PENTRU INSTALAREA TINERILOR FERMIERI*

Tipul măsurii: □ INVESTIŢII

* SERVICII
* SPRIJIN FORFETAR

1. **Descrierea generală a măsurii**

Sprijinul acordat va contribui la îmbunătăţirea managementului, la creşterea competitivităţii sectorului agricol şi va susţine procesul de modernizare, precum şi conformitatea cu cerinţele de protecţie a mediului, igienă şi bunăstarea animalelor și siguranţa la locul de muncă. Sprijinul financiar va fi acordat pe baza unui plan de afaceri pentru dezvoltarea exploatației. Măsura va crea posibilitatea tinerilor fermieri rezidenți, cu un minim de cunoștinte de bază, să se instaleze ca şefi/manageri ai exploatației.

Acest proces trebuie să fi început și să fie încă în curs de desfășurare în momentul în care tânărul fermier depune cererea de finanţare pentru accesarea sprijinului acordat prin intermediul acestei măsuri. Intervenția prin această sub-măsură va conduce la creşterea numărului de tineri fermieri care încep pentru prima dată o activitate agricolă ca şefi/manageri de exploataţie (PTP7), care sunt încurajați să promoveze lanțurile scurte de aprovizionare, și, prin urmare, să devină competitivi și să îşi sporească gradul de orientare spre parteneriate. Îmbătrânirea forței de muncă în sector (PSP3 Fenomen de îmbătrânire a populației și implicit a fermierilor), precum și declinul demografic din zonele rurale (PSP5, AP3) arată necesitatea prezenței populaţiei tinere în zonele rurale în contextul îmbunătăţirii performanțelor economice ale exploataţiilor agricole. Prin urmare, este necesar să se stabilească un nivel de sprijin optim pentru a încuraja tinerii să acceseze această sub-măsură, ținând cont și de costurile foarte ridicate pentru crearea unei întreprinderi agricole viabile. Această măsură vizează încurajarea familiilor tinere din mediul rural de a se stabili în mediul rural (OP5, OE1) ceea ce va crea un efect pozitiv asupra economiei în general (OE3).

**Obiectiv general**: i) Favorizarea competitivităţii agriculturii

**Obiective specifice ale măsurii :**

♦ Creşterea veniturilor exploataţiilor conduse de tinerii fermieri

♦ Promovarea cunoașterii și îmbunătățirea potențialului uman

♦ Încurajarea tinerilor fermieri de a realiza investiţii.

Măsura contribuie la **prioritatea** prevăzută la art. 5, Reg. 1305/2013 **P2:** Creşterea viabilităţii exploataţiilor şi a competitivităţii tuturor tipurilor de agricultură în toate regiunile şi promovarea tehnologiilor agricole inovatoare şi a gestionării durabile a pădurilor

Măsura contribuie la **Domeniul de intervenţie**  2B) Facilitarea intrării în sectorul agricol a unor fermieri calificaţi corespunzător şi, în special, a reînnoirii generaţiilor

Măsura contribuie la obiectivele transversale ale Reg. 1305/2013:

**Mediu și climă -**“Dezvoltarea exploataţiilor şi a întreprinderilor” va contribui la prevenirea abandonului terenurilor agricole prin sprijinirea tinerilor fermieri, inclusiv în vederea îndeplinirii statutului de fermieri activi, a cerințelor privind eco-condiționalitatea și măsurilor de înverzire, conducând la o activitate agricolă sustenabilă. De asemenea, măsura promovează investiţiile pentru producerea și utilizarea energiei regenerabile, prelucrarea deșeurilor, a reziduurilor, precum şi a celor pentru reducerea emisiilor de gaze cu efect de seră şi de amoniac în agricultură, adaptarea fermelor mici la schimbările climatice și reducerea vulnerabilității acestora prin adoptarea unor culturi rezistente la schimbări climatice și minima intervenție asupra solului, economisirea apei în agricultură, adoptarea de surse de încălzire bazate pe biomasă, reducerea emisiilor de amoniac prin investiții în fermă. Totodată, sprijinul acordat fermierilor, microîntreprinderilor și întreprinderilor mici pentru producția și utilizarea surselor regenerabile de energie, în special, prin utilizarea biomasei în cadrul submăsurii ce vizează dezvoltarea activităților non-agricole contribuie la reducerea efectelor schimbărilor climatice.

**Inovare -** Încurajarea instalării tinerilor fermieri ca manageri de exploataţii agricole va facilita procesele inovatoare în sectorul agro-alimentar, tinerii fermieri fiind mai deschiși să aplice tehnologii şi procese noi. De asemenea, tinerii fermierii au un rol important în diseminarea de bune practici, idei şi concepte noi, deoarece au acces mai facil la informații noi, inovatoare. Sprijinul acordat exploataţiilor agricole de mici dimensiuni va facilita accesul acestora pe piaţă, și adoptarea unor tehnici şi metode noi și unor tehnologii inovatoare, etc. Diversificarea activităţilor economice în zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor româneşti.

**Complementaritatea cu alte măsuri din SDL**: **MCS 6**.**1** este complementară cu MCS1,care va contribui la consolidarea cunoştinţelor tinerilor fermieri în sectorul agro-alimentar, pentru dezvoltarea activităţilor în fermă şi pentru a practica o agricultură prietenoasă faţă de mediu şi climă, iar în ceea ce privește creșterea performanței exploatațiilor este complementară cu 4.1 4.1A, 4.2, 4.2A, având ca beneficiari fermieri și/sau întreprinderi.

**Sinergia cu alte măsuri din SDL**: Măsura contribuie la îndeplinirea obiectivului i, P2 - Creşterea viabilităţii exploataţiilor şi a competitivităţii tuturor tipurilor de agricultură în toate regiunile şi promovarea tehnologiilor agricole inovatoare şi a gestionării durabile a pădurilor, vizând creșterea performanței exploatațiilor alături de MCS 4.1, 4.1A.

1. **Valoarea adăugată a măsurii**

În cadrul acestei măsuri se vor sprijini proiecte mici, cu o intensitate a sprijinului public nerambursabil de maximum 20000 euro/proiect. De asemenea, conform criteriilor de selecție vor avea prioritate în etapa de selecție proiectele inițiate de tineri care fac parte dintr-o formă asociativă.

1. **Trimiteri la alte acte legislative**

**R (UE) nr. 1307/2013** de stabilire a unor norme privind plăţile directe acordate fermierilor prin scheme de sprijin în cadrul PAC şi de abrogare a R (CE) nr. 637/2008 al Consiliului şi a R (CE) nr. 73/2009 al Consiliului; **Recomandarea 2003/361/**CE din 6 mai 2003 privind definirea micro-întreprinderilor şi a întreprinderilor mici şi mijlocii; **R (CE) nr. 1242/2008** de stabilire a unei tipologii comunitare pentru exploatații agricole;

**R (UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime; **Actul Delegat (UE) nr. 480/2014** de completare a R (UE) nr. 1303/2013;

**R (UE) nr. 215/2014** al Comisiei de completare a R (UE) nr. 1303/2013.

**Legea nr. 346/2004** privind stimularea înființării și dezvoltării întreprinderilor mici și mijlocii cu modificările şi completările ulterioare;

**Ordonanță de urgență nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;

**Ordonanţa Guvernului nr. 8/2013** pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale cu modificările şi completările ulterioare.

**Ordonanța Guvernului nr. 129/2000** privind formarea profesională a adulților, aprobată cu modificări și completări **prin Legea nr. 375/2002, Ordonanța Guvernului nr.76/2004,** cu modificările şi completările ulterioare**.**

4.Beneficiari direcţi/indirecţi (grup ţintă)

Beneficiari direcţi:

* + **tânărul fermier** așa cum este definit în art. 2 din R(UE) nr. 1305/2013\*, care se instalează ca unic șef al exploatației agricole;
  + **persoană juridică cu mai mulți acționari** unde un tânăr fermier, se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație şi deţine cel puţin 50%+1 din acţiuni. Exploataţia trebuie să îndeplinească următoarele condiţii: Exploataţia are o dimensiune economică cuprinsă între 12.000 – 29.999 SO; Exploataţia este înregistrată ca microîntreprindere/întreprindere mică; Exploataţia este înregistrată obligatoriu în Registrul Unic de Identificare – APIA, în Registrul agricol și/ sau în Registrul exploatațiilor – ANSVSA;

**5.Tip de sprijin -** Sprijinul va fi acordat sub formă de sumă forfetară pentru implementarea obiectivelor prevăzute în planul de afaceri pentru a facilita tânărului fermier începerea activităților agricole.

**6. Tipuri de acţiuni eligibile si neeligibile**

♦ construirea și/sau modernizarea clădirilor utilizate pentru producția agricolă la nivel de fermă, incluzându-le și pe cele pentru protecția mediului;

♦achiziționarea sau achiziționarea în leasing de tractoare noi, combine  
de recoltat, mașini, utilaje, instalații, echipamente și accesorii, echipamente și software specializate;

♦ achiziționarea de animale;

♦ reconversia/ înființarea exploațatiilor pomicole;

♦ achiziționarea de teren pentru activități agricole etc.

1. **Condiţii de eligibilitate**
   * Solicitantul trebuie să se încadreze în categoria microîntreprinderilor şi întreprinderilor mici;
   * Solicitantul deţine o exploataţie agricolă cu dimensiunea economică cuprinsă între 12.000 şi 29.999 euro S.O. (valoare producţie standard);
   * Solicitantul prezintă un plan de afaceri;
   * Solicitantul deține competențe și aptitudini profesionale, îndeplinind cel puțin una dintre următoarele condiții:
   * studii medii/superioare în domeniul agricol/veterinar/economie agrară;

* cunoștințe în domeniul agricol dobândite prin participarea la programe de instruire

sau

* + - angajamentul de a dobândi competențele profesionale adecvate într-o perioadă de grație de maximum 36 de luni de la data adoptării deciziei individuale de acordare a ajutorului;
  + În cazul sectorului pomicol, vor fi luate în considerare pentru sprijin doar speciile eligibile și suprafeţele incluse în Anexa din Cadrul Național de Implementare aferentă STP, exceptând cultura de căpșuni în sere si solarii și pepinierele. Implementarea planului de afaceri trebuie să înceapă în termen de cel mult nouă luni de la data deciziei de acordare a sprijinului;
  + Solicitantul se angajează să devină fermier activ în termen de maximum 18 luni de la data instalării;

**Alte angajamente**

• Înaintea solicitării celei de-a doua tranșe de plată, solicitantul face dovada creşterii performanţelor economice ale exploatației, prin comercializarea producției proprii în procent de minimum 20% din valoarea primei tranșe de plată (cerința va fi verificată în momentul finalizării implementării planului de afaceri);

• În cazul în care exploatația agricolă vizează creșterea animalelor, planul de afaceri va prevede în mod obligatoriu amenajări de gestionare a gunoiului de grajd, conform normelor de mediu (cerința va fi verificată în momentul finalizării implementării planului de afaceri).

1. **Criterii de selecţie**

Vor fi prioritare proiectele care propun acțiuni inovative, vizeaza dezvoltare in sectorul vegetal-pomicultura si sectorul zootehnic, cu accent pe soiurile/rasele autohtone, tinerii care au o exploataţie în proprietate şi aceia a căror exploataţie se află într-o zonă defavorizată, solicitantul face parte dintr-o formă asociativă, recunoscută conform legislaţiei în vigoare, deţine la data accesării un nivel de calificare adecvat şi preia integral cel puţin o exploataţie agricolă.

Principiile de selecție vor fi detaliate suplimentar în materialele subsecvente și vor avea în vedere prevederile art. 49 al R(UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală.

1. **Sume (aplicabile) și rata sprijinului**

Ponderea maximă a intensităţii sprijinului public nerambursabil din totalul cheltuielilor eligibile este de 100%.

Valoarea unui proiect va fi de maximum 20.000 de euro. (sumă nerambursabilă).

**Sprijinul public nerambursabil** se acordă pentru o perioadă de maxim trei/cinci ani (pentru investiţii în sectorul pomicol) și este de: 2**0.000 de euro** pentru exploatațiile între **12.000 € SO și 29.999€ SO.**

Sprijinul pentru instalarea tinerilor fermieri se va acorda sub formă de primă în două tranșe, astfel: 75% din cuantumul sprijinului la semnarea deciziei de finanțare și 25% din cuantumul sprijinului se va acorda cu condiția implementării corecte a planului de afaceri, fără a depăși trei/cinci ani de la semnarea deciziei de finanțare. În cazul neimplementării corecte a planului de afaceri, sumele plătite vor fi recuperate proporțional cu obiectivele nerealizate. Implementarea planului de afaceri, inclusiv ultima plată, cât şi verificarea finală nu vor depăşi 5 ani de la decizia de acordare a sprijinului.

**10. Indicatori de monitorizare**

Număr de exploataţii care primesc sprijin: 5

Volum total al investiţiilor (Euro): 100.000

Numar de locuri de munca create: 2

Număr de exploataţii care realizează/introduc noi produse şi/sau noi tehnologii: 1